**OBRAZLOŽENJE**

**uz Odluku o izmjenama i dopunama Odluke o komunalnoj naknadi**

Dana 20. veljače 2020. godine Gradsko vijeće Grada Ivanca donijelo je Program mjera za poticanje rješavanja stambenog pitanja na području Grada Ivanca.

Kako je sukladno navedenom Programu jedna od mjera za poticanje rješavanja stambenog pitanja oslobođenje od obveze plaćanja komunalne naknade u razdoblju od pet godina od početka korištenja nekretnine, potrebno je u tom dijelu dopuniti Odluku o komunalnoj naknadi.

Nadalje, predlaže se i dopuna Odluke o komunalnoj naknadi a vezano na izmjeru stambenog, poslovnog i garažnog prostora obveznika plaćanja komunalne naknade, te na koji način će se utvrditi površina nekretnine za obračun komunalne naknade ukoliko obveznik plaćanja iste ne dozvoli izmjeru.

Slijedom svega navedenog, predlaže se Gradskom vijeću donošenje Odluke kao u prijedlogu.

**Upravni odjel za urbanizam,**

**komunalne poslove i zaštitu okoliša**